CELEX: 32021R1241
Language: lv
Date: 2021-07-29 00:00:00
Title: Padomes Īstenošanas regula (ES) 2021/1241 (2021. gada 29. jūlijs), ar kuru īsteno 21. panta 2. punktu Regulā (ES) 2016/44 par ierobežojošiem pasākumiem saistībā ar situāciju Lībijā un ar ko atceļ Regulu (ES) Nr. 204/2011

30.7.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 272/1
               
            
         PADOMES ĪSTENOŠANAS REGULA (ES) 2021/1241
         (2021. gada 29. jūlijs),
         ar kuru īsteno 21. panta 2. punktu Regulā (ES) 2016/44 par ierobežojošiem pasākumiem saistībā ar situāciju Lībijā un ar ko atceļ Regulu (ES) Nr. 204/2011
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību,
         ņemot vērā Padomes Regulu (ES) 2016/44 (2016. gada 18. janvāris) par ierobežojošiem pasākumiem saistībā ar situāciju Lībijā un ar ko atceļ Regulu (ES) Nr. 204/2011 (1), un jo īpaši tās 21. panta 2. punktu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:
         
                     (1)
                  
                  
                     Padome 2016. gada 18. janvārī pieņēma Regulu (ES) 2016/44.
                  
               
                     (2)
                  
                  
                     Ievērojot Regulas (ES) 2016/44 21. panta 6. punktu, Padome ir pārskatījusi minētās regulas III pielikumā izklāstīto sarakstā iekļauto personu un vienību sarakstu.
                  
               
                     (3)
                  
                  
                     Padome ir secinājusi, ka būtu jāsvītro ieraksts par vienu personu, jo tā ir mirusi, un ka ierobežojošie pasākumi pret visām pārējām personām un vienībām, kas iekļautas Regulas (ES) 2016/44 III pielikumā izklāstītajā sarakstā, būtu jāsaglabā. Turklāt būtu jāatjaunina identifikācijas informācija par vienu personu.
                  
               
                     (4)
                  
                  
                     Tādēļ Regula (ES) 2016/44 būtu attiecīgi jāgroza,
                  
               IR PIEŅĒMUSI ŠO REGULU.
         
            1. pants
            Regulas (ES) 2016/44 III pielikumu groza saskaņā ar šīs regulas pielikumu.
         
         
            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 29. jūlijā
            
               
                  Padomes vārdā –
               
               
                  priekšsēdētājs
               
               
                  G.DOVŽAN
            
         
         
            (1)  OV L 12, 19.1.2016., 1. lpp.
         
      
      
         
            PIELIKUMS
            Regulas (ES) 2016/44 III pielikuma (Regulas 6. panta 2. punktā minēto fizisko un juridisko personu, vienību un struktūru saraksts) A daļu (“Personas”) groza šādi:
            
                        1)
                     
                     
                        3. ierakstu (attiecībā uz ģenerāli Khaled TOHAMI) svītro;
                     
                  
                        2)
                     
                     
                        6. ierakstu (attiecībā uz AL-MAHMOUDI, Baghdadi) aizstāj ar šādu:
                        
                                    “6.
                                 
                                 
                                    AL-MAHMOUDI,
                                    Baghdadi
                                    jeb
                                    AL-MAHMOUDI
                                    Al-Baghdadi, Ali
                                    AL-MAHMOUDI
                                    AL-BAGHDADI, Ali
                                 
                                 
                                    Dzimšanas vieta: Alassa (Lībija)
                                    Valstspiederība: Lībija
                                    Dzimums: vīrietis
                                    Adrese: Abu Dhabi (Apvienotie Arābu Emirāti)
                                 
                                 
                                    Premjerministrs pulkveža Qadhafi valdībā.
                                    Cieša saistība ar Muammar Qadhafi bijušo režīmu.
                                 
                                 
                                    21.3.2011.”